CELEX: 62020CN0049
Language: sk
Date: 2020-01-29 00:00:00
Title: Vec C-49/20: Návrh na začatie prejudiciálneho konania, ktorý podal Rayonen sad – Pazardzhik (Bulharsko) 29. januára 2020 – SF/Teritorialna direktsia na Natsionalna agentsia za prihodite – Plovdiv

27.4.2020   
            
            
               SK
            
            
               Úradný vestník Európskej únie
            
            
               C 137/37
            
         
      Návrh na začatie prejudiciálneho konania, ktorý podal Rayonen sad – Pazardzhik (Bulharsko) 29. januára 2020 – SF/Teritorialna direktsia na Natsionalna agentsia za prihodite – Plovdiv
      (Vec C-49/20)
      (2020/C 137/50)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Rayonen sad – Pazardzhik
      
         Účastníci konania pred vnútroštátnym súdom
      
      
         Žalobca: SF
      
         Žalovaný: Teritorialna direktsia na Natsionalna agentsia za prihodite – Plovdiv
      
         Prejudiciálne otázky
      
      Prvá otázka:
      Má sa článok 2 ods. 1 smernice (EÚ) 2015/849 (1) s prihliadnutím na odôvodnenie 6, ako aj na články 4 a 5 vykladať v tom zmysle, že bráni všeobecnej vnútroštátnej právnej úprave, akou je sporná úprava v konaní vo veci samej, podľa ktorej možno platby v tuzemsku vo výške 10 000 levov (BGN) a viac vykonať len formou prevodu alebo vkladom na platobný účet a ktorá nerozlišuje osobu, ani dôvod hotovostnej platby, ale platí pre všetky hotovostné platby medzi fyzickými a právnickými osobami?
      Druhá otázka:
      Treba na účely dosiahnutia cieľa smernice s prihliadnutím na odôvodnenie 59 vychádzať len z rozsahu platieb bez ohľadu na to, či sa jedná o odplatnú alebo bezodplatnú transakciu?
      Tretia otázka:
      Podľa akých kritérií sa posúdi, či sú transakcie náchylné na zneužitie, resp. či je dané vysoké riziko?
      
         (1)  Smernica Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES (Ú. v. EÚ L 141, 2015, s. 73).